《题卢道士房》
唐代·李颀

秋砧响落木，共坐茅君家。惟见两童子，林前汲井华。

空坛静白日，神鼎飞丹砂。麈尾拂霜草，金铃摇霁霞。

上章人世隔，看弈桐阴斜。稽首问仙要，黄精堪饵花。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。